**Mór Városi Önkormányzat Képviselő-testületének**

**185/2025. (V.28.) határozata**

**a Lamberg-kastély Művelődési Központ, Könyvtár és Muzeális Kiállítóhely terembérleti díjainak felülvizsgálata tárgyában**

Mór Városi Önkormányzat Képviselő-testülete a Lamberg-kastély Művelődési Központ, Könyvtár és Muzeális Kiállítóhely terem és udvar bérleti, valamint könyvtárhasználati díjait a határozat mellékletében meghatározott tartalommal 2025. június 1-jei hatállyal elfogadja.

A Képviselő-testület egyidejűleg hatályon kívül helyezi a Lamberg-kastély Művelődési Központ, Könyvtár és Muzeális Kiállítóhely terembérleti és könyvtárhasználati díjairól szóló 199/2017. (VI.28.) Kt. határozatot.

A Képviselő-testület felkéri az igazgatót, hogy a 2025. június 1-jétől alkalmazandó díjszabás közzétételéről, bevezetéséről és alkalmazásáról intézkedjen.

Határidő: 2025.05.31.

Felelős: intézményvezető(Humánügyi Iroda)

Fenyves Péter Dr. Taba Nikoletta

polgármester jegyző